OpenLLM-France/wikimedia huggingface dataset:
# Niuta Tajtelbaum

Niuta Tajtelbaum (Łódź, 31 d'octubre de 1917 - Varsòvia, juliol 1943) va ser una combatent jueva del gueto Varsòvia durant la Segona Guerra Mundial.

## Biografia

Niuta Tajtelbaum va néixer com a Ryfka Tajtelbaum el 31 d'octubre de 1917 a Łódź. El seu pare, Icek Majer Taitelbaum, era propietari d'una fàbrica. Durant la guerra va fer de missatgera per a la Żydowska Organizacja Bojowa i la Gwardia Ludowa. Com a lluitadora de la resistència antifeixista va ser «coneguda per trenar-se els cabells, vestir-se com una camperola polonesa i entrar disfressada a cases i oficines per a matar nazis». El 1943 Teitelbaum va afusellar cinc soldats nazis en un dia. Durant la guerra va ser buscada per la Gestapo, que oferia una recompensa de 150.000 złotys per ella. Es creu que va col·locar una bomba al cinema Kammerlichtspiele de Varsòvia, que era sovintejat pels soldats nazis, el gener de 1943.
La seva història s'explica al llibre de 2021 The Light of Days: The Untold Story of Women Resistance Fighters in Hitler's Ghettos de Judy Batalion.

## Referències

* ↑ Mahoney, M. H.. Women in Espionage: A Biographical Dictionary (en anglès). ABC-CLIO, 1993. ISBN 978-0-87436-743-0.
* ↑ Bard, Mitchell Geoffrey. The Complete History of the Holocaust (en anglès). Greenhaven Press, 2001. ISBN 978-0-7377-0373-3.
* ↑ «Tajtelbaum Niuta | Virtual Shtetl». sztetl.org.pl. [Consulta: 26 febrer 2024].
* ↑ Kopel, David B. The Morality of Self-defense and Military Action: The Judeo-Christian Tradition (en anglès). ABC-CLIO, 16 February 2017. ISBN 978-1-4408-3278-9.
* ↑ «How Jewish women fought back against the Nazis during a 1943 uprising in Poland». cbc.ca.
* ↑ Batalion, Judy. «Opinion | The Nazi-Fighting Women of the Jewish Resistance». The New York Times, 18-03-2021.
* ↑ The National Jewish Monthly (en anglès). B'nai B'rith., 1965.
* ↑ Roland, Paul. The Jewish Resistance: Uprisings against the Nazis in World War II (en anglès). Arcturus Publishing, 2017-07-11. ISBN 978-1-78828-463-9.
* ↑ «'I am a Jew. My place is in the struggle against the Nazis for the honour of my people and for a free Poland': the little-known story of the female assassin who terrorised the Nazis» (en anglès). www.thefirstnews.com.
* ↑ «IDEA - ALM : Niuta Tajtelbaum, Jewish Communist and member of the Polish Armia Ludowa underground in Warsaw.». infocenters.co.il.
* ↑ Batalion, Judy «Opinion | The Nazi-Fighting Women of the Jewish Resistance» (en anglès). , 18-03-2021.
* ↑ Karpieszuk, Wojciech. «Żydowska bojowniczka zabijała w Warszawie gestapowców. Nieznaną historię opisał "New York Times"». Wyborcza.pl, 23-03-2021. [Consulta: 10 juny 2021].
* ↑ Rowińska, Patrycja. «Przygody Niuty Tajtelbaum. Historia czy hagiografia?» (en polonès). Do Rzeczy, 03-04-2021. [Consulta: 10 juny 2021].
* ↑ Leszek, Żebrowski «Komunistyczna mitologia: Jak powraca skompromitowana propaganda». , 13-04-2021.
# Niurbà

Niurbà (en iacut Ньурба, en rus Нюрба) és una ciutat russa de la República de Sakhà situada a 846 quilòmetres a l'oest de la capital Iakutsk, a la riba del del riu Viliúi, un afluent del Lena. La seva població l'any 2002 era de 10.309 habitants.
Es va fundar l'any 1930 i va assolir el reconeixement com a ciutat l'any 1998.
En l'època soviètica va acollir el sector de la indústria relacionada amb els diamants de la regió de Iacútia.
# Nihilumbra

Nihilumbra és un videojoc de plataformes i trencaclosques desenvolupat per l'empresa catalana BeautiFun Games. El joc va sortir inicialment per a iOS al juny de 2012 i s'ha traduït a 7 idiomes, entre ells el català. Té una banda sonora composta per Alvaro Lafuente i interpretada per The Furius Music.

## Jugabilitat

La història, protagonitzada per Born, és trista, tracta temes filosòfics i els seus escenaris són generalment tenebrosos. El joc té dues parts on la segona és el mateix amb l'afegit de ser més difícil.

## Recepció

Des de la seva comercialització Nihilumbra ha rebut crítiques generalment positives. Les puntuacions han sigut les següents: un 86% positiu a Metacritic (basat en 12 crítiques), un 85,71% a GameRankings (basat en set crítiques) i un 8/10 a Combo Caster.

## Versions

A l'agost de 2013 es va anunciar en un Nintendo Direct Europe la versió de Wii U, la qual va sortir el 14 de maig de 2015.
Entrà a formar part de Steam Greenlight i finalment no fou seleccionat. Tot i això, una versió remasteritzada va sortir el 25 de setembre de 2013 per Windows, macOS i Linux, amb gràfics millorats, banda sonora i una veu que fa la narració.
A la PlayStation Vita, es va oferir com a part dels jocs del mes de gener de 2016 de PlayStation Plus. Aquesta versió es pot jugar tant amb els botons com amb la pantalla tàctil.
Al maig de 2018 va sortir una versió per Nintendo Switch a la Nintendo Store.

## Referències

* 1 2 3 4 «Nihilumbra». Mundogamers. [Consulta: 8 juliol 2015].
* ↑ «Nihilumbra». Mundogamers. [Consulta: 8 juliol 2015].
* 1 2 Thomas, Lucas M. «Out This Week: May 11, 2015». IGN, 11-05-2015 [Consulta: 8 juliol 2015].
* 1 2 3 4 5 Piedrabuena, Toni «Hora de revisar GreenLight». Mundogamers, 16-01-2014 [Consulta: 8 juliol 2015].
* ↑ «Nihilumbra Development video for WINDOWS, MAC and LINUX» (vídeo) (en anglès). BeautiFun Games. [Consulta: 8 juliol 2015].
* 1 2 «Nihilumbra for iPhone/iPad Reviews». Metacritic. [Consulta: 8 juliol 2015].
* ↑ «Nihilumbra Soundtrack is Up! news». Desura. Arxivat de l'original el 9 de juliol 2015. [Consulta: 8 juliol 2015].
* 1 2 3 4 Piedrabuena, Toni. «Análisis Nihilumbra». Mundogamers.
* ↑ Hurtado, Alexandre. «Entrevista: Kevin Cerdà, game designer de Nihilumbra». Appsencatalà. Arxivat de l'original el 9 de juliol 2015. [Consulta: 8 juliol 2015].
* ↑ «Nihilumbra, The Soundtrack». Bandcamp. [Consulta: 8 juliol 2015].
* ↑ Tost, Gina. «Análisis Nihilumbra». IGN. [Consulta: 8 juliol 2015].
* ↑ «Nihilumbra for iPhone/iPod». Game Rankings. [Consulta: 8 juliol 2015].
* ↑ «Análise Nihilumbra». Combo Caster. [Consulta: 8 juliol 2015].
* ↑ Junquera, Víctor «Luz verde para Nihilumbra y otros 31 títulos en Steam Greenlight». Mundogamers, 03-10-2013 [Consulta: 8 juliol 2015].
* ↑ «Nihilumbra Development video for WINDOWS, MAC and LINUX». YouTube. [Consulta: 15 juliol 2013].

## Enllaços externs

* Nihilumbra - Lloc web oficial
# Nicteri de Madagascar

El nicteri de Madagascar (Nycteris madagascariensis) és una espècie de ratpenat de la família dels nictèrids que es troba a Madagascar.

## Referències

* ↑ Hutson, A.M; Racey, P.A.; Ravino, J. (2019). "Nycteris madagascariensis." 2019 Llista Vermella de la UICN. Unió Internacional per a la Conservació de la Natura, edició 2019. [Consulta: 13 abril 2023]
* ↑ Distribució (anglès)

## Enllaços externs

* The Taxonomicon (anglès)
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Nicteri de Libèria

El nicteri de Libèria (Nycteris intermedia) és una espècie de ratpenat de la família dels nictèrids que es troba a l'Àfrica central i Oriental.

## Referències

* ↑ Monadjem, A; Fahr, J; Hutson, A.M; Mickleburgh, S.; Bergmans, W. (2017). "Nycteris intermedia." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 13 abril 2023]
* ↑ Distribució (anglès)

## Enllaços externs

* The Taxonomicon (anglès)
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Noel Clarasó i Serrat

Noel Clarasó i Serrat (Barcelona, 3 de desembre de 1899 - 18 de gener de 1985) fou un escriptor català, d'expressió catalana i castellana, de diversos registres.

## Biografia

Fill de l'escultor Enric Clarasó i Daudí, l'any 1938 va guanyar el premi Crexells amb la novel·la Francis de Cer, que ha restat inèdita.
Va escriure llibres de jardineria, novel·la psicològica, novel·la policíaca i de terror. Deu la seva fama a l'humorisme, que va cultivar extensament, i a les innombrables citacions literàries que es poden trobar a tots els diccionaris de frases cèlebres. Al llarg de la seva vida literària, utilitzà altres pseudònims literaris com Jorge Dearán i León Daudí. Amb aquest últim –palíndrom del seu propi nom– publicà un recull d'aforismes i citacions, Prontuario de citas célebres (1964), i manuals de la llengua castellana com Prontuario del lenguaje y estilo (1963) i Prontuario de poesía castellana (1965).

## Obres

* Biografía del humor y del mal humor. Barcelona : José Janés, 1947
* Diccionario humorístico (1950)
* La Costa Brava (1963)
* Prontuario del lenguaje y estilo (1963)
* Antología de anécdotas (1971)

## Referències

* ↑ «esquela». La Vanguardia p. 18. Barcelona: Grupo Godó, 19-01-1985. [Consulta: 13 gener 2013].
* ↑ «Noel Clarasó i Serrat». Gran Enciclopèdia Catalana. Barcelona: Grup Enciclopèdia Catalana.
* ↑ Clarasó, Noel. «Seudónimos». La Vanguardia. Barcelona: Grupo Godó, 24-05-1982. [Consulta: 13 gener 2013].
# Noel Cantwell

Noel Euchuria Cornelius Cantwell (28 de febrer de 1932 - 8 de setembre de 2005) fou un futbolista irlandès de les dècades de 1950 i 1960 i jugador de criquet.
Pel que fa a clubs, defensà els colors de Western Rovers, Cork Athletic, West Ham United FC i Manchester United FC. Fou 36 cops internacional amb la selecció de la República d'Irlanda.
Com a jugador de criquet jugà a Cork Bohemians Cricket Club.

## Referències

* ↑ «BBC Sport | Football | Cantwell dies after cancer battle». BBC News, 08-09-2005. [Consulta: 24 juny 2011].
* ↑ «Noel Cantwell». Telegraph, 09-09-2005. [Consulta: 24 juny 2011].
* ↑ «Obituary:Noel Cantwell». Manutd.com, 26-11-1960. [Consulta: 28 abril 2010].
* ↑ «Irish Footballers : Manchester United : players from Republic of Ireland & Northern Ireland : Played for Man Utd». Soccer-ireland.com. [Consulta: 24 juny 2011].
* ↑ «Noel Cantwell dies aged 73». RTÉ.ie, 08-09-2005. [Consulta: 28 abril 2010].
* ↑ «Noel Cantwell». Fai.ie, 05-06-2009. [Consulta: 28 abril 2010].
* ↑ «Noel Cantwell». European Football. [Consulta: 15 juny 2018].
* ↑ «Noel Euchuria Cornelious Cantwell». Cricketeurope4.net. Arxivat de l'original el 2012-07-13. [Consulta: 28 abril 2010].
* ↑ «The Home of CricketArchive». Cricketarchive.co.uk, 30-06-1956. [Consulta: 28 abril 2010].
* ↑ «The Home of CricketArchive». Cricketarchive.co.uk, 03-07-1956. [Consulta: 28 abril 2010].
# Mélekhove

Mélekhove (en (ucraïnès): Мелехове, en rus: Мелехово, Mélekhovo) és un poble de la República Autònoma de Crimea a Ucraïna, que el 2014 tenia 74 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Noi ajupit

El Noi ajupit és una escultura de Miquel Àngel, que es troba al Museu de l'Ermitage a Sant Petersburg.
L'escultura en marbre, és de 54 cm d'altura i representa un jove nu, doblegat sobre si mateix, potser amb la intenció de treure una espina del peu. Encara que no es tracta d'una escultura acabada, les característiques de la cara, el cabell i la forma del cos són ben recognoscibles.
Va pertànyer als Mèdici, i va ser adquirida pel banquer Lyde John Browne, un col·leccionista anglès nomenat per la tsarina Caterina II de Rússia, per comprar les obres d'art a les quals afegir a la seva col·lecció.
Només recentment, el treball s'ha atribuït segur, a Miquel Àngel. Això va ser possible gràcies a l'estudiosa alemanya Anny E. Popp, qui el 1923 va relacionar aquesta obra amb un dibuix, emmagatzemat al Museu Britànic de Londres sobre el primer projecte de la Nova Sagristia de la Basílica de San Lorenzo (Florència), l'església que alberga les tombes de la família Mèdici. Al disseny surten dues figures ajupides, situades en el perfil de la tomba dintre de fornícules, dels quals un es sembla al Noi ajupit.
El treball sobre les tombes dels Medici es va iniciar el 1524, mentre que el Noi ajupit es data entre 1530 i 1534, any de la sortida de l'artista a Roma. En el moment en què Miquel Àngel va deixar Florència, l'estàtua va quedar en el terra de la sagristia i, a través de complicats viatges, va ressorgir el 1785 a les sales del Petit Ermitage.
Donat l'objectiu inicial, el disseny d'aquesta estàtua necessita un significat al·legòric, així com s'ha donat una referència a l'estètica d'estil clàssic. Alguns autors consideren que és la representació d'una de les ànimes "no nascut", per al limbe, o simplement com un geni funerari, segons altres, es refereix a la família militar enterrats al monument, pot ser de fet un guerrer o un presoner.

## Referències

* Baldini, Umberto. Miguel Ángel: La Escultura. Editorial Teide, 1978, p. 128-129. ISBN 84-307-8163-3.
# Nastri d'argento 1966

Els Nastri d'argento 1966 foren la 21a edició de l'entrega dels premis Nastro d'Argento (Cinta de plata) que va tenir lloc el 1966.

## Guanyadors
### Productor de la millor pel·lícula

* Marco Vicario - Sette uomini d'oro
* Enzo Doria - I pugni in tasca

### Millor director

* Antonio Pietrangeli - Io la conoscevo bene
* Marco Bellocchio - I pugni in tasca
* Federico Fellini - Giulietta degli spiriti

### Millor argument original

* Marco Bellocchio - I pugni in tasca
* Ruggero Maccari, Ettore Scola i Antonio Pietrangeli - Io la conoscevo bene
* Marco Vicario - Sette uomini d'oro

### Millor guió

* Ruggero Maccari, Ettore Scola i Antonio Pietrangeli - Io la conoscevo bene
* Marco Bellocchio - I pugni in tasca
* Suso Cecchi D'Amico, Enrico Medioli, Luchino Visconti - Vaghe stelle dell'Orsa

### Millor actor protagonista

* Nino Manfredi - Questa volta parliamo di uomini
* Marcello Mastroianni - La decima vittima

### Millor actriu protagonista

* Giovanna Ralli - La fuga
* Rosanna Schiaffino - La mandragola
* Giulietta Masina - Giulietta degli spiriti

### Millor actriu no protagonista

* Sandra Milo - Giulietta degli spiriti
* Anna Magnani - Made in Italy

### Millor actor no protagonista

* Ugo Tognazzi - Io la conoscevo bene
* Totò - La mandragola
* Romolo Valli - La mandragola

### Millor banda sonora

* Armando Trovajoli - Sette uomini d'oro

### Millor fotografia en blanc i negre

* Armando Nannuzzi - Vaghe stelle dell'Orsa

### Millor fotografia en color

* Gianni Di Venanzo (alla memoria) - Giulietta degli spiriti

### Millor vestuari

* Piero Gherardi - Giulietta degli spiriti

### Millor escenografia

* Piero Gherardi - Giulietta degli spiriti

### Millor pel·lícula estrangera

* Joseph Losey - El servent (The Servant)

## Referències

* ↑ Nastri d'Argento 1966, mymovies.it
* ↑ 1966 a l'Albo d'Oro dels Nastri d'Argento

## Vegeu també

* David di Donatello 1966
# Nostre Teatre

Nostre Teatre va ser un teatre situat a la ciutat de València, al Carrer Pi i Margall. Creat per Vicent Miguel Carceller en 1934, estava dedicat en exclusiva al teatre en valencià. El teatre va canviar el nom per Teatro Serrano el 20 d'abril de 1935. Devia el nom a la revista Nostre Teatro, publicada per l'editorial del creador.

## Referències

* ↑ Laguna Platero, 2015, p. 22.
* ↑ Solà i Palerm, Caterina. El teatre valencià durant la dictadura, (1920-1930). Publicacions de l'Institut del Teatre, 1976, p. 50.
* ↑ Fuster, Joan L'Espill, 20-22, 1985, pàg. 57.
* ↑ Laguna Platero, 2015, p. 16.

## Bibliografia

* Laguna Platero, Antonio. Carceller, el éxito trágico del editor de La Traca (en castellà). València: El Nadir, 2015, p. 195. ISBN 978-84-92890-94-1.
# Neuwiller

Neuwiller (en alsacià: Neiwíller) és un municipi francès, situat a la regió del Gran Est, al departament de l'Alt Rin. L'any 2005 tenia 526 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 372 | 386 | 448 | 478 | 533 | 506 |

## Administració

Llista d'alcaldes :
| Període | Identitat | Partit |
| 2001-2008 | Alain Escalin | |
| 2008- | Urbain Hohler | |
# Nevada (desambiguació)

«Nevada» té aquests significats:
* Meteorologia:
** Nevada, precipitació en forma de neu
** Nevada a Catalunya del 2010
* Geografia:
** Nevada, estat dels Estats Units d'Amèrica
** Nevada (Granada), localitat de la província de Granada
** Nevada (Indiana), localitat estatunidenca d'Indiana
** Nevada (Iowa), localitat estatunidenca d'Iowa
** Nevada (Missouri), localitat estatunidenca de Missouri
** Nevada (Ohio), localitat estatunidenca d'Ohio
** Nevada (Texas), localitat estatunidenca de Texas
** Nevada City, localitat estatunidenca de Califòrnia
** Comtat de Nevada (Arkansas), comtat de l'estat d'Arkansas (EUA)
** Comtat de Nevada (Califòrnia), comtat de l'estat de Califòrnia (EUA)
* Música: Nevada Tan, grup musical alemany
Viccionari
# Neuwiller-lès-Saverne

Neuwiller-lès-Saverne (en alsacià Neiwiller) és un municipi francès, situat a la regió del Gran Est, al departament del Baix Rin. L'any 1999 tenia 1.146 habitants.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.201 | 1.206 | 1.115 | 1.059 | 1.166 | 1.146 |

## Administració

Llista d'alcaldes :
| Període | Identitat | Partit |
| 2001- | Mario Lambert | |
# Niedercunnersdorf

Niedercunnersdorf és un antic municipi del districte de Görlitz, a l'estat de Saxònia (Alemanya). Amb efectes de l'1 de gener de 2013, es va fusionar amb Eibau i Obercunnersdorf, formant el nou municipi de Kottmar.

## Referències

* ↑ Media service of the State of Saxony, retrieved 2013-02-26
# Niederbronn-les-Bains

Niederbronn-les-Bains (en alsacià Níderbrunn) és un municipi francès, situat a la regió del Gran Est, al departament del Baix Rin. L'any 1999 tenia 4.319 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes del Pays de Niederbronn-les-Bains.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 4.069 | 4.401 | 4.455 | 4.446 | 4.372 | 4.319 |

## Administració

Llista d'alcaldes :
| Període | Identitat | Partit | Qualitat |
| 1977-1995 | Alfred Pfalzgraf | | |
| 1995- | Frédéric Reiss | UMP | |

## Personatges il·lustres

* Ernest Münch, músic.
* Pierre Dac, humorista.
# Niederdorf (Basilea Camp)

Niederdorf és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Niederdorf (Basilea Camp) en Alemany, Francès o Italià al Diccionari històric de Suïssa.
* Web oficial del municipi
# Nitidúlids

Els nitidúlids (Nitidulidae) són una família de coleòpters polífags de la superfamília dels cucujoïdeus, de petita mida i color foscos. Conté uns 350 gèneres i 4500 espècies.

## Característiques

Els nitidúlids són de mida petita, 2–6 mm, ovalats, oblongs o aplanats, generalment són de color fosc; alguns tenen bandes o taques vermelles o grogues. Les seves antenes estan engruixides a la punta. S'alimenten principalment de matèria vegetal en descomposició, fruits sobremadurats i saba. Unes poques espècies són plagues. Altres són pol·linitzadors d'algunes plantes de la família Annonaceae que inclou la xirimoia i plantes de la família Stangeriaceae. Uns pocs són depredadors.

## Subfamílies i gèneres

* Subfamília Calonecrinae Kirejtshuk, 1982
* Subfamília Carpophilinae Erichson, 1842
** Carpophilus Stephens, 1830
** Epuraea Erichson, 1843
* Subfamília Cillaeinae Kirejtshuk & Audisio, 1986
** Cillaeopeplus Sharp, 1908
* Subfamília Cryptarchinae Thomson, 1859
** Cryptarcha Shuckard, 1839
** Glischrochilus Reitter, 1873
** Pityophagus Shuckard, 1839
* Subfamília Cybocephalinae Jacquelin du Val, 1858
** Cybocephalus Erichson, 1844
** Pastillus Endrödy-Younga, 1962
* Subfamily Meligethinae Thomson, 1859
** Meligethes Stephens, 1830
** Pria Stephens, 1830
* Subfamília Nitidulinae Latreille, 1802
** Amphotis Erichson, 1843
** Cychramus Kugelann, 1794
** Cyllodes Erichson, 1843
** Ipidia Erichson, 1843
** Nitidula Fabricius, 1775
** Omosita Erichson, 1843
** Physoronia Reitter, 1884
** Pocadius Erichson, 1843
** Soronia Erichson, 1843
** Thalycra Erichson, 1843
** Tumida
* incertae sedis
** Apetinus
** Conotelus
** Cyrtostolus
** Eunitidula
** Eupetinus
** Gonioryctus
** Goniothorax
** Haptoncus
** Kateretes
** Nesapterus
** Nesopetinus
** Notopeplus
** Orthostolus
** Stelidota
** Urophorus

## Enllaços externs

* sap beetles of Florida on the UF / IFAS Featured Creatures Web site

## Referències

* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
# Nitidesa (fotografia)

En fotografia podem dir que la nitidesa és la qualitat d'una imatge. Hi ha més o menys nitidesa segons la claredat dels detalls, segons si els té ben delimitats. De forma col·loquial anomenem "nítida" una imatge que està ben enfocada.
La nitidesa d'una fotografia depèn de diversos aspectes, alguns més controlables pel fotògraf i d'altres menys. Depèn de la llum, els píxels, l'enquadrament, el contrast i l'enfocament. La manera més habitual per controlar la nitidesa d'una fotografia és amb l'obertura del diafragma, com més obert menys profunditat de camp i, per tant, menys plans ben enfocats, i viceversa.

## Referències

* ↑ «Nitidez, nítida - Diccionario de fotografía y diseño» (en castellà). [Consulta: 12 novembre 2018].
* ↑ «Nitidez». [Consulta: 12 novembre 2018].
# Numància

«Numància» té aquests significats:
* Numància (Hispània), ciutat d'Hispània capital dels arevacs
* Numancia de la Sagra, municipi de la província de Toledo, comunitat autònoma de Castella la Manxa
* Club Deportivo Numancia, club de futbol de la ciutat de Sòria a Castella i Lleó fundat el 1945
* Guerra de Numància (s. II aC), revolta dels celtibers de Numantia i fou la tercera i darrere de les guerres celtiberes
* Setge de Numància, acció final de la guerra de Numància entre les forces de la República de Roma i les forces celtiberes
* Estació de Numància, estació de les línies T1, T2 i T3 de la xarxa del Trambaix sobre l'Avinguda Diagonal de Barcelona
* El darrer dia de Numància, pintura a l'oli romàntica, obra d'Alejo Vera
# Nummi

Nummi (en llatí Nummius) era un cognomen romà. Aquest nom apareix únicament als Fasti i en alguna inscripció del temps de l'Imperi Romà.
Es mencionen Tit Rústic Nummi Gal (Titus Rusticus Nummius Gallus), cònsol sufecte l'any 26 i Nummi Sisenna com a cònsol l'any 133 I encara un Marc Nummi Albí com a cònsol el 206.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 12015.
# Nigerosa

La nigerosa, també coneguda com a sakebiosa, és un sucre infermentable obtingut per hidròlisi parcial de nigeran, un polisacàrid trobat en l'Aspergillus niger, però és també fàcilment extret dels dextrans trobat en els motlles d'arròs i molts altres microorganismes de fermentació,com L. mesenteroides. És un disasacàrid format per dos residus de glucosa, lligats amb un enllaç 1->3. És un producte de la caramel·lització de la glucosa.

## Referències

* ↑ Matsuda, Kazuo; H. Wanatabe; K. Fujimoto; K. Aso «Isolation of Nigerose and Kojibiose from Dextrans». Nature, 191, 4785, 1961, pàg. 278. Bibcode: 1961Natur.191..278M. DOI: 10.1038/191278a0. PMID: 13768213.
* ↑ Matsuda, Kazuo; Hiroshi Watanabe; Kiyoshi Aso «Acetolysis of polysaccharides I. Isolation of nigerose from the acetolysate of a dextran produced by Leuconostoc mesenteroides NRRL B-421». Tohoku Journal of Agricultural Research. Faculty of Agriculture, Tohoku University, 12, 4, 10-03-1962, pàg. 351–357.
* ↑ Sugisawa, Hirqshi; Edo, Hiroshi «The Thermal Degradation of Sugars I. Thermal Polymerization of Glucose». Journal of Food Science, 31, 4, 1966, pàg. 561. DOI: 10.1111/j.1365-2621.1966.tb01905.x.